 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 26. septembrī Nr. 609**

(protokols Nr. 21, 42. p.)

# Par AS “Sadales tīkls” piederošā, nekustamā īpašuma iegādi Aiviekstes ciemā, Kalsnavas pagastā, Madonas novadā

Madonas novada pašvaldībā saņemta Akciju sabiedrības “Sadales tīkls” (reģistrēts Madonas novada pašvaldībā 2024. gada 3. septembrī ar reģ. Nr. 2.1.3.1/24/3126) vēstule ar atkārtotu piedāvājumu Madonas novada pašvaldībai iegādāties AS “Sadales tīkls” piederošos īpašumus Aiviekstes ciemā, Kalsnavas pagastā, Madonas novadā, kas saistīti ar AS “Sadales tīkls” komercdarbībai neraksturīgo funkciju veikšanu - siltumapgādi, ūdensapgādi, kanalizāciju un notekūdeņu savākšanu/attīrīšanu, koplietošanas ceļu un laukumu uzturēšanu.

Pirkuma priekšmets sastāv no:

1. Nekustamā īpašuma ar kadastra numuru 7062 012 0124, kura sastāvā ietilpst zemes vienība ar kadastra apzīmējumu 7062 012 0042 un ēkas (būves) ar kadastra apzīmējumiem 7062 012 0042 001 (hlorētava), 7062 012 0042 002 (bioloģiskās attīrīšanas sistēmas), ar adresi "Aiviekste 58", Aiviekste, Kalsnavas pagasts, Madonas novads; zemes vienība ar kadastra apzīmējumu 7062 012 0105 un ēkas (būves) ar  kadastra apzīmējumiem 7062 012 0093 001 (artēziskā aka), 7062 012 0093 002 (artēziskās akas sūkņu māja), ar adresi "Aiviekste 2", Aiviekste, Kalsnavas pagasts, Madonas novads; zemes vienība ar kadastra apzīmējumu 7062 012 0107 un  ēka (būve) ar kadastra apzīmējumu 7062 012 0044 001 (ūdenstornis), ar adresi "Aiviekste 1", Aiviekste, Kalsnavas pagasts, Madonas novads, reģistrēts Kalsnavas pagasta zemesgrāmatas nodalījumā Nr.100000521912, kā lietu kopību ar visiem piederumiem. Tā vērtība noteikta 13 103,00 EUR (trīspadsmit tūkstoši viens simts trīs *euro* un 00 centi);

2. Nekustamā īpašuma ar kadastra numuru 7062 012 0041 daļas, kura sastāvā ietilpst  zemes vienības ar kadastra apzīmējumiem 7062 012 0141, 7062 012 0143, 7062 012 0145, 7062 012 0148, 7062 012 0149 un 7062 012 0150, ar adresi Aiviekste, Kalsnavas pagasts, Madonas novads, reģistrēts Kalsnavas pagasta zemesgrāmatas nodalījumā Nr.100000105356. Tā vērtība noteikta 37 800,00 EUR (trīsdesmit septiņi tūkstoši astoņi simti *euro* un 00 centi);

3. Nekustamā īpašuma ar kadastra numuru 7062 012 0041 daļām, kura sastāvā ietilpst zemes vienība ar kadastra apzīmējumu 7062 012 0146 un ēkas (būves) ar kadastra apzīmējumiem 7062 012 0041 012 (katlu mājas ēka), 7062 012 0041 013 (katlu mājas piebūve) un 7062 012 0041 014 (boileru ēka pie katlu mājas), kas ietilpst nekustamā īpašuma ar kadastra numuru 7062 012 0041 sastāvā, ar adresi "Aiviekste 43", Kalsnavas pagasts, Madonas novads, reģistrēts Kalsnavas pagasta zemesgrāmatas nodalījumā Nr.100000105356, kā lietu kopību ar visiem piederumiem. Tā vērtība noteikta 114 988,00 EUR ( viens simts četrpadsmit tūkstoši deviņi simti astoņdesmit astoņi *euro* un 00 centi).

Pamatojoties uz "Pašvaldību likums" 4. panta 1. punktu, kas nosaka, ka pašvaldības autonomās funkcijas ir organizēt iedzīvotājiem komunālos pakalpojumus (ūdensapgāde un kanalizācija; siltumapgāde), atklāti balsojot**: PAR – 14** (Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Iegādāties AS Sadales tīkls piederošos nekustamos īpašumus par noteikto tirgus vērtību – 165 891,00 EUR (viens simts sešdesmit pieci tūkstoši astoņi simti deviņdesmit viens euro un 00 centi).
2. Slēgt divus pirkuma līgumus:
	1. par Nekustamā īpašuma ar kadastra numuru 7062 012 0124 pirkumu, kas reģistrēts Kalsnavas pagasta zemesgrāmatas nodalījumā Nr.100000521912, kā lietu kopību ar visiem piederumiem par pirkuma maksu 13 103,00 EUR (trīspadsmit tūkstoši viens simts trīs euro un 00 centi), papildus tiek piemērota pievienotās vērtības nodokļa likme saskaņā ar attiecīgiem, spēkā esošiem normatīviem aktiem, un Nekustamā īpašuma ar kadastra numuru 7062 012 0041 daļas pirkumu, kura sastāvā ietilpst zemes vienības ar kadastra apzīmējumiem 7062 012 0141, 7062 012 0143, 7062 012 0145, 7062 012 0148, 7062 012 0149 un 7062 012 0150, reģistrēts Kalsnavas pagasta zemesgrāmatas nodalījumā Nr.100000105356, par pirkuma maksu 37 800,00 EUR (trīsdesmit septiņi tūkstoši astoņi simti euro un 00 centi) . Noteikt, ka pirkuma maksas veicamas 20 (divdesmit) darba dienu laikā pēc Pirkuma līguma noslēgšanas dienas.
	2. par Nekustamā īpašuma ar kadastra numuru 7062 012 0041 daļas pirkumu, kura sastāvā ietilpst zemes vienība ar kadastra apzīmējumu 7062 012 0146 un ēkas (būves) ar kadastra apzīmējumiem 7062 012 0041 012 (katlu mājas ēka), 7062 012 0041 013 (katlu mājas piebūve) un 7062 012 0041 014 (boileru ēka pie katlu mājas), reģistrēts Kalsnavas pagasta zemesgrāmatas nodalījumā Nr.100000105356, kā lietu kopību ar visiem piederumiem par pirkuma maksu 114 988,00 EUR (viens simts četrpadsmit tūkstoši deviņi simti astoņdesmit astoņi euro un 00 centi), papildus tiek piemērota pievienotās vērtības nodokļa likme saskaņā ar attiecīgiem, spēkā esošiem normatīviem aktiem.
3. Noteikt, ka par Lēmuma 2.2. punktā minēto pirkuma maksa veicama divās daļās, nosakot pirmo maksājumu 32 042,00 EUR (trīsdesmit divi tūkstoši četrdesmit divi euro un 00 centi) apmērā ar samaksas termiņu 20 (divdesmit) darba dienu laikā pēc Pirkuma līguma noslēgšanas dienas, otrais (atlikušais) maksājums 82 946,00 EUR (astoņdesmit divi tūkstoši deviņi simti četrdesmit seši euro un 00 centi) apmērā ar samaksas termiņu līdz 2025. gada 31.augustam.
4. Šī gada maksājumu 82 945,00 EUR paredzēt no Madonas novada pašvaldības 2024. gada budžeta nesadalītajiem līdzekļiem
5. 2025. gadā veikt atlikušo pirkuma apmaksu, paredzot finansējumu 2025. gada budžetā.
6. Sagatavojot Lēmuma 2.2. punktā minēto pirkuma līgumu iekļaut šādus nosacījumus:
	1. noteikt, ka īpašumtiesības zemesgrāmatā tiek reģistrētas uz Madonas novada pašvaldības vārda tikai pēc pilnas nekustamā īpašuma pirkuma maksas samaksas,
	2. noteikt, ka 2024./2025. gada ziemas sezonā apkures pakalpojumu Aiviekstes ciemam nodrošina AS "Sadales tīkls",
	3. noteikt, ka līdz nekustamā īpašuma reģistrēšanai zemesgrāmatā uz Madonas novada pašvaldības vārda ar īpašuma uzturēšanu saistītie pienākumi gulstas uz AS "Sadales tīkls",
	4. noteikt, ka Madonas novada pašvaldība apņemas kompensēt AS ''Sadales tīkls'' samaksāto nekustamā īpašuma nodokli par 2025. gadu.

 Domes priekšsēdētāja vietnieks Z. Gora

*Vucāne 20228813*

*Semjonova 27333721*